पिकनिक में पुराने दोस्तों ने की मस्ती
गुवा| एसएनहाई स्कूल के स्कूली बच्चों ने बुधवार को कारो नदी के तट पर पूरी मस्ती के साथ पिकनिक मनाया। हालांकि अब ये बच्चे स्कूल से पास कर झारखंड ओडिसा के अलग -अलग कॉलेजों में पढ़ाई कर रहे हैं। बड़े दिन के अवकाश के लिए ये अपने घर गुवा वापस लौटे हैं। कारो नदी की तट पर युवक -युवतियों ने हिन्दी फिल्मी और नागपुरी गीतों पर जमकर नृत्य किया। वहीं एक दूसरे को नए साल के लिए शुभकामना भी दी। हर वर्ष इन विद्यार्थियों के द्वारा कारो के तट पर पिकनिक मनाई जाती है। बुधवार को इनके पिकनिक का पांचवां साल है। इस अवसर पर रितेश कुमार, देवाशीष ,अर्जुन कृष्ण ,मोहन ,शिवा ,अमित ,श्याम ,शादब ,विनय ,बिक्रम ,विशाल ,विवेक ,यशोदा ,अन्नू ,मधुमिता ,शिवांगी ,प्रियंका ,मनीषा ,पदमिनी ,रोजमेरी ,वंदना ,दशमा ,सरला आदि थे।
hin_Deva hin_Deva